בהמה שהזיקה את האדם אין גובין נזקו דיינים שאינן סמוכין בא''י מפני שהוא דבר שאינו מצוי אבל אדם שהזיק בהמת חבירו משלם נזק שלם בכל מקום וכן בהמה שהזיקה בשן ורגל הואיל והיא מועדת <i>(להן) </i>מתחלתה הרי זה דבר מצוי ומגבין אותו דיינים שאינם סמוכין בא''י וכן מי שגנב או גזל מגבין ממנו הקרן בלבד: <i>הגה: וי''א דוקא גזילות דשכיחי כגון כופר בפקדון וכדומה אבל גזילה ממש לא שכיחא ואין דנין אא''כ הגזילה קיימת מחייבין להחזירה (נימוקי יוסף פ' החובל):</i>